Diari Oficial de la Generalitat Valenciana


Sumari del DOGV 987, del 19-01-1989 (1989/800907)

ORDRE de 2 de gener de 1989, del Conseller d'Obres Publiques, Urbanisme i Transports, relativa a la convocatòria per a la subvenció a ens locals per a obres urgents en matèria de proveïment d'aigua, sanejament i defensa contra avingudes.
---------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/01/02/(1)/dof/vci/html**

### Dades del document

Número de DOGV
:   987

Data del DOGV
:   19-01-1989

Secció del DOGV
:   DISPOSICIONS GENERALS

Número del document
:   1989/800907


Data del document
:   02-01-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 2 de gener de 1989, del Conseller d'Obres Públiques, Urbanisme i Transports, relativa a la convocatòria per a la subvenció a ens locals d'obres urgents en matèria de proveïment d'aigua, sanejament, i defensa contra avingudes.  
La Conselleria d'Obres Públiques, Urbanisme i Transports ha previst executar, a càrrec dels pressupostos de l'exercici de 1989, una sèrie d'actuacions en matèria de proveïment, abastament, sanejament i canalitzacions, continuant amb el desenvolupament dels respectius plans sectorials. Aquestes actuacions afecten a obres ja iniciades o de pròxim inici amb participació financera de les Corporacions Locals.  
Dintre del crèdits que dits programes tenen assignats s'ha realitzat una previsió per a obres de caràcter urgent o d'emergència, difícils d'establir i de concretar en una programació de caràcter anual.  
A l'objecte de poder donar una resposta adequada a aquestos casos en col·laboració amb les entitats locals afectades i de conformitat amb les atribucions que confereix la Llei 5/1983 de 30 de desembre, de Govern Valencià, en els articles 35.e) i 44, i del que dispose la Llei de Pressupostos de 1989,  
ORDENE:  
Article únic  
Es convoquen els Ens Locals de l'àmbit de la Comunitat Autònoma Valenciana a sol·licitar subvencions per a obres urgents en matèria de proveïment d'aigua, sanejament i defensa contra avingudes, que es concediran d'acord amb els requisits i condicions que s'estableixen en l?annex de la present Ordre. Les subvencions es concediran segons la quantia de la legislació vigent i el que a l'efecte dispose la Llei de Pressupostos de 1989.  
Dites subvencions es concediran durant lot l'any 1989.  
DISPOSICIO FINAL.  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 2 de gener de 1989.  
FI Conseller d'Obres Públiques, Urbanisme i Transports, RAFAEL BLASCO I CASTANY  
ANNEX  
1) Sol·licituds.  
Es dirigiran a l?Il·lm. Sr. Director General d'Obres Públiques, Av. Blasco Ibáñez núm. 50, València 46047, fent constar els següents punts:  
A. Ens Local que ho sol·licita.  
B. Obra a realitzar.  
C. Pressupost de l?obra.  
D. Justificació de la urgència de l?obra.  
E. Import de la subvenció que es sol·licita percentatges i condicions de finançament d'aquesta.  
F. Assumpció per l?Ens Local dels compromissaris que s'estableixen en el present annex.  
2) Termini de presentació de sol·licituds.  
Fins al dia 15 de setembre de 1989.  
3) Compromisos a assumir pels ens locals subvencionats.  
A. Aportar memòria valorada en aquelles obres de cost inferior als tres milions de pessetes.  
B. En les obres que exigesquen projecte tècnic, aquest s'haurà d'informar favorablement per l?Oficina de Supervisió de Projectes d'aquesta Conselleria.  
C. Aportar un programa d'actuació que garantesca l?execució de les obres en 1989.  
D. La garantia del compliment de les seues obligacions.  
4) Pagament de les subvencions.  
Els pagaments parcials o el total de la subvenció que es concedesca s'efectuarà contra certificació d'obra que el tècnic competent expedesca, i d'acord amb els percentatges i condicions de finançament establertes en la concessió d'aquesta.  
5) Criteris de concessió.  
Per a la concessió de les subvencions s'atendrà a la urgència del projecte, al pressupost d'aquest, al tipus d'obra i a la seguretat del compliment de les condicions susdites.


Còpia Permalink ELI